《避难西坑用瀹韵》
宋代·陈著

春雨宜农耕，逆旅愁坐雨。
雪寒饥杀人，豪富雪中舞。
忧乐古来殊，欲说头自俯。
见山岂不爱，身危心不武。
入深复入深，有谷如子午。
生死未可知中，谁能问甘苦。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。